უნივერსიტეტის ღონისძიებების პორტალი

უნიკინო 22 ოქტომბერს: ”რეგთაიმი”
2010-10-18 14:54 (Asia/Dubai)
პარასკევს, 22 ოქტომბერს, 18:00 საათზე, უნიკინოში ნაჩვენები იქნება მილოშ ფორმანის ფილმი ”რეგთაიმი” (1981).
მონაწილეობენ: ჯეიმს კეგნი, ელიზაბეტ მაკგოვერნი, მერი სტინბერგენი, ჯეიმს ოლსონი, ბრედ დიურიფი და სხვები.
დასწრება თავისუფალია. მის.: ი. ჭავჭავაძის გამზ. #32, ”ა” კორპუსი, 101-ე აუდიტორია.

სტაჟირება “OUTDOOR.GE”-ში
2010-10-18 17:03
19 ოქტომბერს, 15:00 საათზე, ილიას სახელმწიფო უნივერსიტეტსა და სარეკლამო კომპანია “OUTDOOR.GE”-ს შორის თანამშრომლობის მემორანდუმი გაფორმდება.
მემორანდუმის თანახმად, ილიას სახელმწიფო უნივერსიტეტის ბაკალავრიატისა და მაგისტრატურის სტუდენტები სარეკლამო კომპანია “OUTDOOR.GE ”-ში სტაჟირებას გაივლიან.
მემორანდუმს ხელს მოაწერენ ილიას სახელმწიფო უნივერსიტეტის რექტორი გიგი თევზაძე და კომპანია “OUTDOOR.GE”-ს გენერალური დირექტორი დიმიტრი ჩიქოვანი. მემორანდუმი გაფორმდება ილიას სახელმწიფო უნივერსიტეტში, “A” კორპუსი, 101-ე აუდიტორია; მის.: ი. ჭავჭავაძის გამზ. #32.

ლიტვის დღეები საქართველოში
2010-10-20 12:45
პარასკევს, 22 ოქტომბერს, 14:00 საათზე, ილიას სახელმწიფო უნივერსიტეტში (“A” კორპუსი, 101-ე აუდიტორია, მის.: ი. ჭავჭავაძის გამზ. №32) „საქართველოში ლიტვის დღეების“ ფარგლებში გაიმართება საჯარო ლექცია/დისკუსია „სარმანტიიდან აღმოსავლურ პარტნიორობამდე: ევროპული იდენტობის ძიებაში“.
”საქართველოში ლიტვის დღეების” პროგრამა.

პროფესორ ანა ჯილ-გარსიას ლექცია
2010-10-20 13:25
21 ოქტომბერს, 17:00 საათზე ილიას სახელმწიფო უნივერსიტეტის A კორპუსის 101 აუდიტორიაში (მის.: ი. ჭავჭავაძის გამზ. #32) გაიმართება ჩიკაგოს ნორსისტერნ ილინოისის უნივერსიტეტის პროფესორის ანა ჯილ-გარსიას ლექცია თემაზე: კვლევის წარმოება განათლებაში – ”გამბედაობა შიშის წინააღმდეგ”.

პოეზიის საღამო - სტუდენტური ინიციატივა
2010-10-21 11:58
პარასკევს, 22 ოქტომბერს, 17:00 საათზე ილიას სახელმწიფო უნივერსიტეტის კლუბში (მის.: ქ. ჩოლოყაშვილის #3/5. ილიას სახელმწიფო უნივერსიტეტის “E” კორპუსი, მეოთხე სართული) სტუდენტების ინიციატივით გაიმართება პოეტ მიხეილ ღანიშაშვილის საღამო. ასევე, მონაწილეობენ ახლგაზრდა პოეტები და სტუდენტები.

შეხვედრა ავსტრიელ მწერალ ჰერბერტ მაურერთან
2010-10-22 15:45
25 ოქტომბერს, 17:00 საათზე, ილიას სახელმწიფო უნივერსიტეტში (H/104, მის.: ქ. ჩოლოყაშვილის 3/5) გაიმართება შეხვედრა ავსტრიელ მწერალ ჰერბერტ მაურერთან, რომელიც წაიკითხავს მოხსენებას თემაზე: “ილზე აიჰინგერი, კლემენს აიხი და მათი კავკასიური ფესვები”.
მომხსენებელი ასევე ისაუბრებს კლემენს აიხის (1954–1998) გახმაურებულ წიგნზე „ჩანაწერები საქართველოზე“, რომელიც გასული საუკუნის 90–იანი წლების ბოლოს გამოქვეყნდა და ავტორის კრიტიკული დამოკიდებულებისა და საკმაოდ მძაფრი შეფასებების გამო არაერთგვაროვანი რეაქცია გამოიწვია ქართულ საზოგადოებაში.
საუბარი იქნება გერმანულ ენაზე. დასწრება თავისუფალია.

ავსტრიის ელჩი ილიაუნიში
2010-10-22 16:12
26 ოქტომბერს, 16:00 საათზე, ილიას სახელმწიფო უნივერსიტეტის ავსტრიული ბიბლიოთეკა ავსტრიის ეროვნულ დღესასწაულს აღნიშნავს.
ღონისძიების ფარგლებში უნივერსიტეტს ესტუმრებიან ავსტრიის ელჩი საქართველოში – დოქტ. მიხაილ პოსტლი და ავსტრიის საგარეო საქმეთა სამინისტროს კულტურის პოლიტიკის სექციის ხელმძღვანელი – დოქტ. მარტინ აიხტინგერი, რომელიც წაიკითხავს მოხსენებას თემაზე: “ავსტრიის ეროვნული დღესასწაული: 1955 წ. 26 ოქტომბერი – კანონი მუდმივი ნეიტრალიტეტის შესახებ“.
გარდა ამისა, ავსტრიელი სტუმრები შეხვდებიან უნივერსიტეტის პროფესორებს და ისაუბრებენ საქართველოსა და ავსტრიას შორის სამომავლო თანამშრომლობის პერსპექტივებზე.
შეხვედრა გაიმართება ილიას სახელმწიფო უნივერსიტეტის “H“ კორპუსში (მის.: ქ. ჩოლოყაშვილის 3/5).

შედარებითი ლიტერატურის საღამო 27 ოქტომბერს
2010-10-24 00:00, 2010-10-25 16:50
ოთხშაბათს, 27 ოქტომბერს, 18:00 საათზე, კაფე “ლიგამუსში”, (მის.: ი. ჭავჭავაძის გამზ. #32) გიორგი ლეონიძის ქართული ლიტერატურის სახელმწიფო მუზეუმის დირექტორი, დოქტორი ლაშა ბაქრაძე წაიკითხავს მოხსენებას: ”ტოტალიტარული ხელოვნება (საბჭოთა და გერმანული ხელოვნების შედარების მცდელობა და პარალელები იტალიურ და ამერიკულ ხელოვნებაში)”.

უნიკინო 29 ოქტომბერს: ”ფართოდ დახუჭული თვალები”
2010-10-25 12:08
პარასკევს, 29 ოქტომბერს, 18:00 საათზე უნიკინოში ნაჩვენები იქნება სტენლი კუბრიკის ფილმი ”ფართოდ დახუჭული თვალები” (1999).
მონაწილეობენ: ნიკოლ კიდმანი, ტომ კრუზი, სიდნეი პოლაკი, პეტერ ბენსონი და სხვები.
მის.: ი. ჭავჭავაძის გამზ. #32, ”ა” კორპუსი, 101-ე აუდიტორია. დასწრება თავისუფალია.

ილიაუნის ლიტერატურული პრემია
2010-10-29 14:19
ქართული ლიტერატურის განვითარების ხელშეწყობის მიზნით ილიას სახელმწიფო უნივერსიტეტი აცხადებს კონკურსს 2009-2010 წლებში ქართულ ენაზე გამოქვეყნებული საუკეთესო რომანის გამოსავლენად.
კონკურსის ჟიურის შემადგენლობა კონფიდენციალურია. ჟიურის წევრები ინდივიდუალურად აფასებენ ნაწარმოებს საერთო შკალის მიხედვით. კოლეგიალური გადაწყვეტილების მიღება არ არის გათვალისწინებული. გაიმარჯვებს ის რომანი, რომელიც ყველაზე მეტ ქულას მიიღებს.
კონკურსის გამოცხადების საზეიმო ცერემონიალი გაიმართება 29 ოქტომბერს 18:00 საათზე ილია ჭავჭავაძის ლიტერატურულ მუზეუმში (მის.: ი. ჯავახიშვილის ქ. 7)

უნიკინო 5 ნოემბერს: ”უცნაური მატარებელი”
2010-11-02 11:38
პარასკევს, 5 ნოემბერს, 18:00 საათზე, უნიკინოში ნაჩვენები იქნება რეჟისორ ჯიმ ჯარმუშის ფილმი ”უცნაური მატარებელი” (1989).
მონაწილეობენ: მასატოში ნაგასი, იუკი კუდო, სქრიმინ ჯეი ჰოვკინსი, ნიკოლეტა ბრაში და სხვები.
მის.: ი. ჭავჭავაძის გამზ. #32, ”ა” კორპუსი, 101-ე აუდიტორია. დასწრება თავისუფალია.

გერმანულენოვანი კინო ილიაუნიში
2010-11-03 12:00
ავსტრიული ბიბლიოთეკის სამკითხველო დარბაზში ოთხშაბათობით 17:00 საათზე გაიმართება გერმანულენოვანი კინოფილმების ჩვენება.პროგრამა იხ. აქ.

ჟან რაულის ნამუშევრების გამოფენა
2010-11-03 17:47
4 ნოემბერს, 18:00 საათზე, ილიაუნის წიგნის მაღაზია ”ლიგამუსში” (მის.: ი. ჭავჭავაძის გამზ. #32) გაიხსნება მე-19 საუკუნის ერთ-ერთი ყველაზე ცნობილი ფრანგი ფოტოხელოვანის, ჟან რაულის ნამუშევრების გამოფენა; წარმოდგენილი იქნება 28 სურათი. ჟან რაულის მიერ საქართველოში გადაღებულ ამ ფოტოებს არაერთი საერთაშორისო პრიზი აქვს მიღებული.
ფოტოები, რომლებიც ”ლიგამუსში” გამოიფინება, წარმოადგენს ირანში, ”გოლესთანის” სამეფო სასახლის მუზეუმში დაცული ნამუშევრების ასლებს. ალბომს მიაკვლია ირანის ისლამურ რესპუბლიკაში საქართველოს საელჩოს მრჩეველმა ნიკოლოზ ნახუცრიშვილმა, რომელიც შემდგომ დაუკავშირდა ილიას სახელმწიფო უნივერსიტეტის აღმოსავლეთმცოდნეობის ინსტიტუტს. ირანულ მხარესთან მოლაპარაკების შემდეგ ფონდ ”ღია საზოგადოება-საქართველოს” მხარდაჭერით მოხერხდა აღნიშნული ფოტოების უმაღლესი ხარისხით დამზადებული ასლების მოპოვება. გამოფენა ერთ თვეს გასტანს.

ემერიტუსის წოდების მინიჭების საზეიმო ცერემონიალი
2010-11-05 13:08
5 ნოემბერს, 18:00 საათზე, ილიას სახელმწიფო უნივერსიტეტი ემერიტუსის საპატიო წოდებას სამ პროფესორს მიანიჭებს.
საზეიმო დაჯილდოების ცერემონიალი გაიმართება კაფე ”ლიგამუსში” (მის.: ი. ჭავჭავაძის გამზ. #32).
ილიას სახელმწიფო უნივერსიტეტის პროფესორებს, ლია ლორიას, მანანა ნემსაძესა და გია მაჩაბელს ემერიტუსის წოდება, საქართველოს კანონმდებლობით დადგენილი წესით, განსაკუთრებული დამსახურების გამო ენიჭებათ.
უმაღლესი განათლების შესახებ საქართველოს კანონის მიხედვით (თავი 5, მუხლი 39) უმაღლესი საგანმანათლებლო დაწესებულება 65 წლის ასაკს მიღწეულ ყველა სრულ პროფესორს ანიჭებს ემერიტუსის წოდებას. ამავე კანონის საფუძველზე, ემერიტუსის წოდების მქონე პირს ამ წოდების მინიჭებამდე არსებული ხელფასისა და სახელმწიფო პენსიის ოდენობებს შორის განსხვავებას დაფარავს უმაღლესი საგანმანათლებლო დაწესებულება. განსხვავებით სხვა წოდებებისგან, ემერიტუსის წოდების მქონე პირი ისარგებლებს დამატებითი სოციალური გარანტიებით ამავე დაწესებულების ბიუჯეტიდან.

უნიკინო 12 ნოემბერს: ”დღიური ჩემი შვილებისათვის”
2010-11-08 16:06
პარასკევს, 12 ნოემბერს, 18:00 საათზე, უნიკინოში ნაჩვენები იქნება მარტა მესაროშის ფილმი ”დღიური ჩემი შვილებისათვის”.
მონაწილეობენ: შუშა ჩინკოცი, ტერი ფიოლდი, ანა პოლონი, იან ნოვიცკი და სხვები.
მის.: ი. ჭავჭავაძის გამზ. #32, ”ა” კორპუსი, 101-ე აუდიტორია. დასწრება თავისუფალია.

შედარებითი ლიტერატურის საღამო
2010-11-08 16:34, 2010-11-08 16:39
ოთხშაბათს, 10 ნოემბერს, 18:00 საათზე, კაფე “ლიგამუსში”, (მის.: ი. ჭავჭავაძის გამზ. #32) გიწვევთ შედარებითი ლიტერატურის საღამოზე. პროფესორი ნინო ფირცხალავა წაიკითხავს მოხსენებას: ”ედვარდ საიდის ”ორიენტალიზმი” – შედარებითი ლიტერატურათმცოდნეობის საეტაპო წიგნი”.

”პოლონურ-ქართული სასაუბროს” პირველი გამოცემა
2010-11-12 16:11
12 ნოემბერს, 18:00 საათზე, წიგნის მაღაზია ”ლიგამუსში” (მის.: ი. ჭავჭავაძის 32) პირველი ”პოლონურ-ქართული სასაუბროს” პრეზენტაცია გაიმართება.
ლექსიკონი, რომელიც გამოსცა ილიას სახელმწიფო უნივერსიტეტის გამომცემლობამ, შემუშავებულია სტუდენტების მიერ პოლონური ენის სპეციალისტის – დომინიკა მალჩევსკას ხელმძღვანელობით.
პოლონურ-ქართული სასაუბროს მიზანია, პოლონელ და ქართველ ხალხს შორის ურთიერთობების გამარტივება და გარკვეული წვლილის შეტანა ამ ორი ქვეყნის მეგობრობაში.
წიგნის პრეზენტაციის შემდეგ სტუდენტები ითამაშებენ პოლონურენოვან სპექტაკლს ”Happy End“.

უნიკინო 19 ნოემბერს: ”კაცი, რომელმაც ძალიან ბევრი იცოდა”
2010-11-15 16:03
პარასკევს, 19 ნოემბერს, 18:00 საათზე, უნიკინოში ნაჩვენები იქნება ალფრედ ჰიჩკოკის ფილმი ”კაცი, რომელმაც ძალიან ბევრი იცოდა” (1956) .
მონაწილეობენ: ჯეიმს სტიუარტი, დორის დეი, ბრენდა დე ბენზი, ბერნარდ მაილსი და სხვები.
მის.: ი. ჭავჭავაძის გამზ. #32, ”ა” კორპუსი, 101-ე აუდიტორია. დასწრება თავისუფალია.

”ილიას ბიბლიოთეკა”-ს პრეზენტაცია
2010-11-15 16:48
”კითხვის გამავრცელებელი საზოგადოება” გეპატიჟებათ 16 ნოემბერს, 18:00-ზე ილიას სახელმწიფო უნივერსიტეტში (წიგნის მაღაზია ”ლიგამუსი” ი. ჭავჭავაძის 32) წიგნების სერიის ”ილიას ბიბლიოთეკა”-ს პრეზენტაციაზე.
წიგნების შესახებ ისაუბრებს ილიას სახელმწიფო უნივერსიტეტის რექტორი, ბატონი გიგი თევზაძე, რომელიც ერთ-ერთი წიგნის შესავლის ავტორია.
დასწრება თავისუფალია.

”ლიტერატურული ალმანახის” პრეზენტაცია
2010-11-16 16:32
18 ნოემბერს, 17:00 საათზე, წიგნის მაღაზია ”ლიგამუსში” (მის.: ი. ჭავჭავაძის გამზ. 32) გაიმართება ილიას სახელმწიფო უნივერსიტეტის სტუდენტთა ლიტერატურული ალმანახის, ”აწყვეტილი ღილების” (#1) პრეზენტაცია.

ფრანგი ფსიქოანალიტიკოსის მოხსენება
2010-11-17 16:01
20 ნოემბერს, 14:00 საათზე, ილიას სახელმწიფო უნივერსიტეტში (”A” კორპუსი, 101-ე აუდიტორია; მის.: ი. ჭავჭავაძის 32) ფრანგი ფსიქოანალიტიკოსი ფრანსუა მარტენ ვალასი წაიკითხავს მოხსენებას თემაზე: ”რა ნეიროფიზიოლოგიური საფუძველი შეიძლება ჰქონდეს ანალიტიკურ პროცესში განვითარებულ გადატანას (ტრანსფერს)?”
ფრანსუა მარტენ ვალასი არის საფრანგეთში მოღვაწე ფსიქიატრი და ფსიქოანალიტიკოსი, ანალიტიკური ფსიქოლოგიის საერთაშორისო ასოციაციის წევრი. მას აქვს 25 წლიანი პრაქტიკა ფსიქოზითა და აუტიზმით დაავადებულ ბავშვთა მკურნალობის სფეროში.
ლექცია ჩატარდება ფრანგულ ენაზე ქართული თარგმანის თანხლებით. მოხსენების შემდგომ გაიმართება დისკუსია.
დასწრება თავისუფალია.

ღია ლექციები უფროსკლასელთათვის
2010-11-17 17:00
2010-2011 წლის შემოდგომის სემესტრი:

თარიღი
საათი
ლექცია
პროფესორი

25 სექტემბერი
10.00-10.50
”ეგზოტიკური” ასტრონომიული მოვლენები და მათი როლი კაცობრიობის ისტორიაში
გიორგი რამიშვილი

11.00-11.50
რატომ არსებობს ლიტერატურა?
მერაბ ღაღანიძე

12.00-12.50
რუსეთის კოლონიური პოლიტიკა საქართველოში (XIX საუკუნე)
დავით მალაზონია

13.00-13.50
რა არის ლიბერალური განათლება?
გია ნოდია

2 ოქტომბერი
10.00-10.50
კოსმოსური და ადამიანური ფაქტორების როლი მიმდინარე კლიმატურ ცვლილებებში
გოდერძი დიდებულიძე

11.00-11.50
შავი ზღვის დელფინების სოციალური ორგანიზაცია
ნათია კოპალიანი

12.00-12.50
თერგდალეულები, ბრძოლა ეროვნული თვითმყოფადობის შენარჩუნებისთვის
დავით მალაზონია

13.00-13.50
საერთაშორისო მოლაპარაკებები
ტარიელ სიხარულიძე

9 ოქტომბერი
10.00-10.50
ქართველი ერის ყოფა და კულტურა
პაატა ბუხრაშვილი

11.00-11.50
კვანტური ფიზიკის კონცეფციები
მიხეილ მაზიაშვილი

12.00-12.50
XX საუკუნის ქართველი ემიგრანტი მწერლები
ვლადიმერ ლუარსაბიშვილი

13.00-13.50
ფსიქიკური ჯანმრთელობა და კეთილდღეობა
რეზო კორინთელი

16 ოქტომბერი
10.00-10.50
ალქიმიიდან ქიმიამდე
ქეთევან კუპატაძე

11.00-11.50
ელემენტარული მათემატიკა საბანკო საქმეში
მერაბ სვანაძე

12.00-12.50
უძველესი თბილისი – ჩვენი დედაქალაქის არქეოლოგიური ძეგლები
მიხეილ აბრამიშვილი

13.00-13.50
ტექსტის გაგების სტრატეგიები
თამარ ტალიაშვილი

23 ოქტომბერი
10.00-10.50
მანძილები და მასშტაბები სამყაროში
გიორგი ჯავახიშვილი

11.00-11.50

12.00-12.50
როგორ გამოვიყენოთ ფრანგული ენა საინტერესო სპეციალობის დასაუფლებლად
მზაღო დოხტურიშვილი

13.00-13.50
მე და ჩემი ხასიათი
ლალი ქიტიაშვილი

30 ოქტომბერი
10.00-10.50
რა ხდება ჩვენს ზევით?
გიორგი ჯავახიშვილი

11.00-11.50

12.00-12.50
არქეოლოგია და თანამედროვეობა
ირინე დემეტრაძე

13.00-13.50
ქალი და მამაკაცი ისტორიაში
გია ჯოხაძე

6 ნოემბერი
10.00-10.50
გალაქტიკათა სამყარო
ბიძინა კაპანაძე

11.00-11.50
მცენარე – სამყაროს საოცრება
ოთარ აბდალაძე

12.00-12.50
წმინდა ნინო და ქართლის უკანასკნელი წარმართული და პირველი ქრისტიანული ტაძრები
გურამ ყიფიანი

13.00-13.50
რატომ უნდა ვისწავლოთ წერა?
ანა კორძაია-სამადაშვილი

13 ნოემბერი
10.00-10.50
ელემენტარული ნაწილაკების სამყაროში
პავლე მიდოდაშვილი

11.00-11.50
კომუნიკაციები ნერვულ უჯრედებს შორის
ეკა ლეფსვერიძე

12.00-12.50
ძველი ქვის ხანა საქართველოში
ნიკოლოზ თუშაბრამიშვილი

13.00-13.50
ბედისწერის შესახებ
ანა თევზაძე

20 ნოემბერი
10.00-10.50
მზე და კოსმოსური ამინდი
თეიმურაზ ზაქარაშვილი

11.00-11.50
რატომ ვსწავლობთ მკვდარ ენებს?
თამარ სუხიშვილი

12.00-12.50
სად ბიოლოგია და სად ფიზიკა? ანუ როგორ იყენებენ ცოცხალი არსებები ფიზიკის კანონებს?
მალხაზ მაყაშვილი

13.00-13.50
სიურრეალისტური მხატვრობა
ხათუნა ხაბულიანი

27 ნოემბერი
10.00-10.50
სიცოცხლის მოლეკულები – “მისი უდუდებულესობა” ცილა
ქეთევან კუპატაძე

11.00-11.50
კლიმატის ცვლილებები (არჩევითი თემა)
გოდერძი დიდებულიძე

12.00-12.50
რა არის ისტორია?
მალხაზ თორია

13.00-13.50
სიყვარულის ფილოსოფია
მაკა ლაშხია

4 დეკემბერი
10.00-10.50
არამიწიერი ცივილიზაციები
გიორგი მაჩაბელი

11.00-11.50
საქართველოს ველური ორქიდეები
მაია ახალკაცი

12.00-12.50
ქართული როგორც მეორე ენა
თინათინ კიღურაძე

13.00-13.50
”უხილავობა – რატომ ვერ ვხედავთ ერთმანეთს?” აქსელ ჰონეტის ნაშრომის მიხედვით
ლევან ღამბაშიძე

11 დეკემბერი
10.00-10.50
ლითონების “საოცარი ქიმიური ბიოგრაფია” და მათი “თავგადასავალი” ადამიანის ორგანიზმში
ქეთევან კუპატაძე

11.00-11.50
ჟანგბადი, ნარკომანია და სიცოცხლის ხანგრძლივობა
დავით მიქელაძე

12.00-12.50
ფრანგული როგორც დიპლომატიური ენა და საფრანგეთის როლი მსოფლიო ცივილიზაციის თვალსაზრისით
ქეთევან ჯაში

13.00-13.50
ხელოვნების ფილოსოფია
მაკა ლაშხია

18 დეკემბერი
10.00-10.50
ქართული ჰაგიოგრაფია შუა საუკუნეების მსოფლიო ლიტერატურის კონტექსტში
ეკა ჭყოიძე

11.00-11.50
არის თუ არა შესაძლებელი მოგზაურობა დროში?
ანდრია როგავა

12.00-12.50
ილიას უნივერსიტეტი და საერთაშორისო ქართველოლოგიური კვლევების პერსპექტივა
ნინო დობორჯგინიძე

13.00-13.50
დემოგრაფია და დემოგრაფიული განვითარება
გიორგი წულაძე

25 დეკემბერი
10.00-10.50
თანამედროვე სკოლა და ქართული ენისა და ლიტერატურის მასწავლებელი
ნათელა მაღლაკელიძე

11.00-11.50
აღდგომის კუნძულის საიდუმლო
ანდრია როგავა

12.00-12.50
სურათის სამყარო – დასავლეთი და აღმოსავლეთი
სალომე ცისკარიშვილი

13.00-13.50
რატომ არის საინტერესო უმაღლესი განათლების მიღება ილიას სახელმწიფო უნივერსიტეტში?
ლამარა ჩიკვაიძე

მისამართი:ილიას სახელმწიფო უნივერსიტეტიი. ჭავჭავაძის გამზ. #32აუდიტორია A 101.
გაგვიზიარეთ შთაბეჭდილებები: arts_sciences@iliauni.edu.ge; levan_tsagareli@iliauni.edu.ge

მერი ელენ ჩეტვინის საჯარო ლექცია
2010-11-17 17:12
18 ნოემბერს, 16:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში გაიმართება მერი ელენ ჩეტვინის საჯარო ლექცია „The Circle of Life: Personal and Social Salvation Through Rites of Passage“ .
დასწრება თავისუფალია.

საინჟინრო ფაკულტეტის სტუდენტების სამუშაო შეხვედრა
2010-11-18 16:33
პარასკევს, 19 ნოემბერს, 16:00 საათზე, ილიას სახელმწიფო უნივერსიტეტის საინჟინრო ფაკულტეტის სტუდენტებისთვის გაიმართება პრეზენტაცია კომპანია „woodservice”-ის ოფისში. სამუშაო შეხვედრაზე განიხილავენ თანამედროვე ეკოლოგიურად სუფთა სამშენებლო მასალებს.
მისამართი: დ. აღმაშენებლის გზატკეცილი, 15 კმ.

სოციალურ მეცნიერებათა კვლევის მეთოდები
2010-11-19 16:52
ილიას სახელმწიფო უნივერსიტეტი გიწვევთ პროექტ „სოციალურ მეცნიერებათა კვლევის თანამედროვე მეთოდების“ პრეზენტაციაზე. პროექტი დაფინანსებულია ამერიკის მთავრობის მიერ და ხორციელდება არიზონასა და ილიას სახელმწიფო უნივერსიტეტების ერთობლივი ძალისხმევით. ღონისძიება, რომელსაც დაესწრება ამერიკის შეერთებული შტატების ელჩი საქართველოში, გაიმართება 2010 წლის 22 ნოემბერს, ორშაბათს, 16:00 საათზე, ილიას სახელმწიფო უნივერსიტეტში (მის.: ი. ჭავჭავაძის გამზ. 32, აუდიტორია A101).
გთხოვთ მობრძანდეთ.

პროფესორ მერაბ ღაღანიძის მოხსენება
2010-11-22 16:10, 2010-11-22 16:16
ოთხშაბათს, 24 ნოემბერს, 18:00 საათზე, წიგნის მაღაზია ”ლიგამუსი” (მის.: ი. ჭავჭავაძის გამზ. 32) გიწვევთ შედარებითი ლიტერატურის საღამოზე. პროფესორი მერაბ ღაღანიძე წაიკითხავს მოხსენებას თემაზე: ”ლუიშ დი კამოინსი: ზღვის უწყების პოეტური ძეგლი”.
დასწრება თავისუფალია. გთხოვთ, მობრძანდეთ.

უნიკინო 26 ნოემბერს: ”წყარო”
2010-11-22 16:19
პარასკევს, 26 ნოემბერს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება დარენ არონოვსკის ფილმი ”წყარო” (2006).
მონაწილეობენ: ჰაგ ჯეკმენი, რეიჩელ ვეიში, ელენ ბარსტინი, დონა მერფი, იგორ ტალკაჩი და სხვები.
დასწრება თავისუფალია.
